Hierdie probleem word by alle skaaprasse aangetref en word gekenmerk deur 'n akute of chroniese ontsteking van die geslagsorgane van die ram.
Ofskoon die letsels maklik waarneembaar is en baie maklik met 'n bietjie ondervinding gevoel kan word, kan die twee besmettings egter net met spesifieke saad en verdere laboratorium ondersoeke van mekaar onderskei word. Die gevalle moet dus deur 'n veearts ondersoek word, wat ook die nodige monsters kan neem vir verdere laboratorium ondersoeke.
Behandeling is van geen waarde nie, selfs al het ramme nog slegs 'n subkliniese besmetting, aangesien die middels beskikbaar nie in die teel- of bybalbuise indring nie.
Hierdie siekte word veroorsaak deur 'n groot aantal stamme van 'n groep kieme bekend as Eseherichia coli. Die kieme kom normaalweg in die dermkanaal van gesonde diere voor, maar onder sekere omstandighede kan hulle wel siekte veroorsaak.
Ofskoon die simptome en nadoodse tekens dikwels baie tipies is, kan die probleem baie maklik met ander besmettings verwar word. Dit is dus baie belangrik dat vrektes onder jong lammers deur 'n veearts ondersoek word sodat korrekte monsters vir bevestiging geneem kan word.
By vrotpootjie is daar slegs 'n klein hoeveelheid etter en meer dooie weefsel tussen die horing en sagte dele van die kloutjie, terwyl geelgrys stinkende etter wat dikwels op verskeie plekke uitbars 'n kenmerk van sweerklou is. Albei toestande is bale pynlik en die diere is gevolglik bale mank.